《镇南分司遇雨怀邵南庵》
明代·张吉

独坐观微雨，幽怀断复生。草英侵地软，竹色逼檐清。

踪迹怜飘泊，经纶念老成。明朝一相访，疋马入孤城。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。